KÚPNA ZMLUVA 
uzavretá podľa § 409 a nasl. zákona č. 513/1991 Zb.  Obchodného zákonníka v znení neskorších predpisov 
(ďalej len ako „Obchodný zákonník“)

Čl. I
Zmluvné strany
1. Objednávateľ:			Poľnohospodárske družstvo Ivanka pri Nitre
Sídlo: 				Novozámocká 183/408, 951 12 Ivanka pri Nitre		
V zastúpení: 			Ing. Róbert Mészároš, predseda predstavenstva
					Ing. Filip Sládeček
IČO:				00198331
DIČ:				202040494936
IČ DPH :			SK2020404936
Bankové spojenie:		UniCreditBank
IBAN, číslo účtu:		SK26 1111 0000 0066 0743 4005
Tel :				+421 904 497 032
Email : 				robert.meszaros@pdivanka.sk
 (ďalej len : „objednávateľ“ )

2. Dodávateľ :	
Sídlo:	
V zastúpení: 	
IČO:	
DIČ:	
IČ DPH :	
Bankové spojenie:	
Číslo účtu: 
Tel :				
Email : 	      		
(ďalej len „dodávateľ“ ) 	

(objednávateľ a dodávateľ ďalej aj len ako „zmluvné strany“)

Východiskovým podkladom na uzavretie tejto zmluvy (ďalej len „zmluva“) je ponuka dodávateľa s názvom: „Technologické zariadenie výroby vína“.

Čl. II
Predmet zmluvy
1. Predmetom zmluvy je dodávka Technologické zariadenie výroby vína.

2. Názov predmetu zmluvy ..........................................................................................			                                          (uchádzač uvedie názov výrobcu a typové označenie predmetu zmluvy)
3. Podrobná špecifikácia predmetu zmluvy je uvedená v Prílohe č. 1.  tejto zmluvy. 
4. Súčasťou predmetu zmluvy je dodanie predmetu zmluvy do miesta dodanie predmetu zmluvy a montáž a uvedenie predmetu zmluvy do prevádzky a oživenie predmetu zmluvy s tým, že dodávateľ je povinný preukázať dosiahnutie všetkých parametrov, ktoré sú tejto zmluve a v Prílohe č.1 tejto zmluvy.


Čl. III
Lehota a miesto dodania
1. Zmluvné strany sa dohodli, že lehota na dodanie predmetu zmluvy a jeho riadne odovzdanie objednávateľovi uplynie 150-tym kalendárnym dňom odo dňa vystavenia písomnej objednávky na dodanie predmetu zmluvy. Dodávateľ je povinný po obdržaní objednávky túto objednávateľovi obratom písomne potvrdiť. 
2. Miestom dodania predmetu zmluvy Poľnohospodárske družstvo Ivanka pri Nitre, stredisko vinica BITA.
Čl. IV
Cena za predmet zmluvy
1. Cena predmetu zmluvy špecifikovaného v čl. II tejto zmluvy je  stanovená dohodou zmluvných strán vo výške :	
	1
	Cena bez DPH
	...............Euro

	2
	20 % DPH
	...............Euro

	3
	Celková cena s DPH
	................Euro


Uvedená cena je stanovená v zmysle zákona Národnej rady Slovenskej republiky č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov.
2. Cena zahŕňa všetky náklady dodávateľa potrebné k dodaniu predmetu zmluvy.
3. Všetky ceny sú nemenné počas celej doby platnosti tejto zmluvy.
Čl. V
Platobné podmienky

1. Zmluvné strany sa dohodli, že objednávateľ uhradí dodávateľovi cenu za predmet zmluvy na základe faktúry vystavovanej dodávateľom. 

1. Dodávateľ je oprávnený vystaviť faktúru až po dodaní celého predmetu zmluvy a to až po ukončení preberacieho konania. Neoddeliteľnou súčasťou faktúry bude písomný preberací protokol o úspešnom ukončení preberacieho konania predmetu zmluvy. 
1. Splatnosť vystavenej faktúry je 60 kalendárnych dní od jej preukázateľného doručenia objednávateľovi.
1. DPH bude účtovaná podľa platných predpisov v čase fakturácie.  
1. Dodávateľom predložená faktúra ako daňový doklad, musí byť vyhotovená v súlade s  ustanovením § 71 zákona č. 222/2004 Z. z. o dani z pridanej hodnoty v znení neskorších predpisov. V opačnom prípade bude mať objednávateľ právo vrátiť ju dodávateľovi na doplnenie s tým, že prestane plynúť lehota splatnosti faktúry a nová lehota splatnosti začne plynúť doručením doplnenej a opravenej faktúry. 
1. Objednávateľ neposkytne dodávateľovi preddavok na dodanie predmetu zmluvy. 


Čl. VI
Zábezpeka na riadne a včasné splnenie zmluvných záväzkov dodávateľa

1. Dodávateľ sa zaväzuje do siedmich kalendárnych dní od doručenie objednávky na dodanie predmetu zmluvy zložiť na účet objednávateľa finančné prostriedky vo výške 10 % zo zmluvnej ceny predmetu zmluvy v Euro bez DPH alebo odovzdať objednávateľovi bankovú záruku vo forme neodvolateľnej bankovej záruky uvedenej v tejto zmluve alebo v inej forme odsúhlasenej objednávateľom ako zábezpeku na riadne a včasné splnenie zmluvných záväzkov dodávateľa (ďalej aj ako „zábezpeka“), ktorá bude slúžiť na zabezpečenie riadneho a včasného dodania predmetu zmluvy, ako aj riadneho a včasného splnenia ostatných zmluvných záväzkov dodávateľa (napr. odstránenie reklamovanej vady predmetu zmluvy, úhrady zmluvnej pokuty a pod.)
2. Pokiaľ dodávateľ zábezpeku nepoukáže na účet objednávateľa v stanovenej lehote alebo výške alebo nepredloží bankovú záruku v požadovanej forme, má objednávateľ nárok na okamžité odstúpenie od tejto zmluvy. Dodávateľ je povinný v tomto prípade zaplatiť objednávateľovi zmluvnú pokutu vo výške 3 % zo zmluvnej ceny predmetu zmluvy. Nárok objednávateľa na náhradu škody vzniknutej odstúpením od tejto zmluvy z dôvodu uvedeného v tomto bode a prevyšujúcej zmluvnú pokutu nie je dotknutý.  
3. Objednávateľ je oprávnený uspokojiť jednostranným zápočtom zo zábezpeky zloženej na účet objednávateľa ako aj zo zábezpeky vo forme bankovej záruky akékoľvek svoje pohľadávky voči dodávateľovi. V prípade, ak dodávateľ v priebehu realizácie predmetu zmluvy alebo počas záručnej doby podstatným spôsobom poruší zmluvné povinnosti vyplývajúce mu z tejto zmluvy, zábezpeka zložená na účet objednávateľa alebo ako banková záruka v plnom rozsahu prepadá v prospech objednávateľa, pričom objednávateľovi nárok na náhradu škody od dodávateľa nezaniká. 
4. Objednávateľ sa zaväzuje vrátiť na účet dodávateľa zábezpeku, resp. jej zostatok alebo vrátiť vystavenú bankovú záruku najneskôr do 30 kalendárnych dní po uplynutí lehoty 365 kalendárnych dní odo dňa prebratia predmetu zmluvy a po odstránení všetkých reklamovaných vád predmetu zmluvy oznámených v lehote 365 kalendárnych dní odo dňa prebratia predmetu zmluvy. 

Čl. VII
Dodanie a odovzdanie predmetu zmluvy
1. Celý predmet zmluvy musí byť certifikovaný v súlade s platnou legislatívou EU a SR.
2. Zmluvné strany sa dohodli, že dodávateľ dodá k predmetu zmluvy všetky návody na obsluhu a návody na údržbu v slovenskom jazyku.
3. Zmluvné strany sa dohodli, že po úspešnom ukončení preberacieho konania spíšu poverený zástupcovia zmluvných strán preberací protokol o ukončení preberacieho konania predmetu zmluvy. Úspešným ukončením preberacieho konania bude preukázanie dosiahnutia všetkých parametrov, ktoré sú v tejto zmluve a v jej prílohách.
4. Objednávateľ zabezpečí vybudovanie základov, na ktoré dodávateľ namontuje predmet zmluvy, ak to bude potrebné, a to v súlade s „Podrobnou špecifikáciou na zhotovenie základov“, ktoré dodávateľ preukázateľné doručí objednávateľov najneskôr do 10 pracovných dní od nadobudnutia platnosti a účinnosti tejto zmluvy.
5. Nebezpečenstvo škody na predmete zmluvy, ako aj na veciach a materiáloch, potrebných na dodanie predmetu zmluvy znášať dodávateľ až do času písomného  prevzatia predmetu zmluvy objednávateľom.
6. Dodávateľ sa zaväzuje pri výkone svojej činnosti postupovať s maximálnou zodpovednosťou a odbornou starostlivosťou, dodržiavať bezpečnosť a ochranu zdravia pri práci v zmysle platných právnych predpisov o bezpečnosti práce a ochrane zdravia pri práci.
Čl. VIII
Záručná doba a zodpovednosť za vady predmetu zmluvy
0. Dodávateľ zodpovedá za to, že predmet zmluvy je v súlade s podmienkami tejto zmluvy a že počas celej záručnej doby bude mať vlastnosti, dohodnuté v tejto zmluve.
0. Záruka sa vzťahuje na predmet zmluvy za predpokladu riadnej starostlivosti a údržby predmetu zmluvy objednávateľom. Záruka sa nevzťahuje na prípady násilného poškodenia predmetu zmluvy, resp. poškodenia živelnou pohromou.
0. Záručná dobu na predmet zmluvy je 12 mesiacov od písomného prebratia predmetu zmluvy.
0. Zmluvné strany sa dohodli, že počas záručnej doby bude :
· odstránenie reklamovanej vady bezplatne v mieste umiestenia predmetu zmluvy a 
· reakciu dodávateľa na reklamovanú vadu do 12 hodín od jej nahlásenia dodávateľovi a
· nástup na odstránenie reklamovanej vady najneskôr do 24 hodín od jej nahlásenia dodávateľovi a
· odstránenie reklamovanej vady najneskôr do 48 hodín od nahlásenie dodávateľovi
· dodávku náhradných dielov a spotrebného materiálu nevyhnutného na zabezpečenie riadnej prevádzky predmetu zmluvy do 48 hodín od nahlásenia objednávky dodávateľovi. 

0. Objednávateľ umožní dodávateľovi prístup do priestorov, kde sa budú vady počas záručnej doby odstraňovať.
0. Objednávateľ má právo zabezpečiť odstránenie vád inou organizáciou na náklady dodávateľa len v prípade vzájomnej dohody s dodávateľom, alebo ak dodávateľ v dohodnutom termíne vady neodstráni.

Čl. IX
Zmluvné pokuty a úroky z omeškania
1. V prípade omeškania dodávateľa s plnením predmetu zmluvy v dohodnutom termíne, si môže objednávateľ uplatniť nárok na zmluvnú pokutu vo výške 0,05 % z ceny predmetu zmluvy  za každý deň omeškania. 
1. V prípade omeškania dodávateľa s odstránením prípadných vád a nedorobkov zistených pri prevzatí predmetu zmluvy a vád zistených počas záručnej doby, objednávateľ si môže uplatniť zmluvnú pokutu vo výške 0,05 % z ceny predmetu zmluvy za každý deň omeškania.
1. V prípade omeškania objednávateľa s úhradou faktúry v dohodnutej lehote, si dodávateľ môže uplatniť úrok z omeškania vo výške 0,05 % z dlžnej sumy za každý deň omeškania. 
1. Uhradením zmluvnej pokuty dodávateľom, nezanikne nárok objednávateľa na náhradu škody, ktorá prevyšuje výšku zmluvnej pokuty.
Čl. X
Osobitné ustanovenia
1. Zmluvné strany sa zaväzujú ihneď písomne oznámiť druhej strane závažné skutočnosti, ktoré nastali po podpise zmluvy a súvisia s predmetom zmluvy.
1. Zmluvné strany sa dohodli, ak predmet zmluvy nebude spĺňať čo i len jeden z parametrov, uvedených v tejto zmluve a Prílohe č. 1 tejto zmluvy objednávateľ nepreberie predmet zmluvy ako celok a dodávateľ nemá právo vzniesť žiadne nároky voči objednávateľovi.
1. V prípade vzniku škody porušením povinností vyplývajúcich zo zmluvy budú zmluvné strany postupovať v súlade s príslušnými ustanoveniami Obchodného zákonníka. 
1. V prípade omeškania dodávateľa s plnením predmetu zmluvy viac  ako 60 kalendárnych dní si objednávateľ vyhradzuje právo odstúpiť od zmluvy.
1. Dodávateľ určuje nasledovných subdodávateľov, ktorých bude využívať pri plnení tejto zmluvy
· Obchodné meno:
· Sídlo/ miesto podnikania:
· IČO:
· Osoba oprávnená konať za subdodávateľa v rozsahu meno, priezvisko, adresa pobytu a dátum narodenia :
· (uchádzač použije toľkokrát koľko uvádza subdodávateľov)

1. Dodávateľ zaviazaný z tejto zmluvy je povinný počas jej platnosti oznamovať objednávateľovi akúkoľvek zmenu údajov v rozsahu uvedenom v ods. 5. tohto článku zmluvy, a to písomnou formou najneskôr do 15 dní odo dňa uskutočnenia zmeny.
	
1. Zmena subdodávateľa/ov uvedeného v ods. 5.  tohto článku zmluvy za iného subdodávateľa/ov je možná len na základe písomného schválenia zo strany objednávateľa. Dodávateľ je povinný uviesť vo svojom návrhu na zmenu subdodávateľa/ov všetky údaje v zmysle ods. 5. tohto článku zmluvy. Subdodávateľ/subdodávatelia, ktorého/ých navrhuje dodávateľ na plnenie tejto zmluvy musí byť zapísaný v registri partnerov verejného sektora podľa osobitného predpisu - Zákon 315/2016 Z.z. o registri partnerov verejného sektora a o zmene a doplnení niektorých zákonov, ktorí majú povinnosť zapisovať sa do registra partnerov verejného sektora.





Čl. XI
Záverečné ustanovenia
0. Pokiaľ nie je v zmluve dohodnuté inak, riadia sa právne vzťahy z nej vyplývajúce  príslušnými ustanoveniami Obchodného zákonníka a súvisiacimi právnymi predpismi platnými v Slovenskej republike.
0. Táto zmluva nadobúda platnosť a účinnosť dňom podpisu obidvomi zmluvnými stranami.
0. [bookmark: _GoBack]Zmluvné strany súhlasia, aby oprávnení zamestnanci Pôdohospodárskej platobnej agentúry, Ministerstva pôdohospodárstva a rozvoja vidieka Slovenskej republiky, orgánov Európskej únie a ďalšie oprávnené osoby,  v súlade s právnymi predpismi Slovenskej republiky a predpismi Európskej únie, vykonali voči zmluvným stranám kontrolu/audit dokumentácie a vecnú kontrolu skutočností súvisiacich s vykonaním obstarávania na predmet plnenia podľa tejto zmluvy, skutočností súvisiacich s realizáciou predmetu plnenia podľa tejto zmluvy a skutočností súvisiacich s poskytnutím nenávratného finančného príspevku na základe Zmluvy o poskytnutí nenávratného finančného príspevku uzavretej s Pôdohospodárskou platobnou agentúrou. Zmluvné strany sa zaväzujú kontrolu strpieť a poskytnúť týmto osobám nevyhnutnú súčinnosť.
0. Objednávateľ si vyhradzuje právo bez akýchkoľvek sankcií odstúpiť od tejto zmluvy, ak ešte nedošlo k plneniu z tejto zmluvy a výsledky administratívne finančnej kontroly Poskytovateľa neumožňujú financovanie výdavkov vzniknutých obstarávania predmetu zmluvy alebo iných postupov.
0. Zmluvu je možné meniť alebo dopĺňať iba formou písomných dodatkov, ktoré budú neoddeliteľnou súčasťou zmluvy. 
0. Zmluva je vyhotovená v štyroch rovnopisoch, dva pre objednávateľa a dva pre dodávateľa.
0. Zmluvné strany vyhlasujú, že obsah zmluvy je prejavom ich slobodnej vôle, zmluva nebola uzavretá v tiesni a ani za zvlášť nevýhodných podmienok. Súčasne vyhlasujú, že si ju riadne a dôsledne prečítali, jej obsahu rozumeli a na znak súhlasu ju vlastnoručne podpísali.
0. Neoddeliteľnou súčasťou zmluvy sú:
· Príloha č. 1 – Špecifikácia predmetu zmluvy a cenová ponuka


	
v Ivanka pri Nitre, dňa ............				v ..............................., dňa .............


…………………………………….……				………………………………………………………
       za Objednávateľa					               za Dodávateľa
Ing. Róbert Mészároš, predseda predstavenstva
Ing. Filip Sládeček, podpredseda predstavenstva 

